پاکستان پیاده کوچلری قوماندانی جنرال قمر جاوید بجوا, افغانستان چیگره سیدن اویوشتیریلیتگن تروریستیک هجوم لرنینگ توسیق له نیشی اوچون چیگره نینگ تهدید تشکیل ایته دیگن قسم لری گه تیکانلی سیمدن دیوار اوره دیگن لیک لری نی بیلدیردی.
بجوا, اوشبو دیوار نینگ ایککی اولکه اوچون هم فایده لی بوله دیگن لیگی نی بیلدیردی.  افغانستان لیک مسئول لر ایسه, حاضرچه چیگره ده بونده ی بیر اقدام نینگ قیلینمه گن لیگی نی معلوم قیلیب, اوشبو دیوار نینگ اوریلیب باشله نیشی تقدیرده, مانع بولیش اوچون قوللریدن کیله دیگن برچه سعی و حرکت لرنی قیله دیگن لیک لری گه دقت قره تدی.
ایککی اولکه آره سیده دیورند خطی نامی بیلن اتلگن و میلادی 19 نچی عصر ده انگلیس لر تامانیدن مطرح قیلینگن 2 مینگ 400 کیلومتر لیک بیر چیگره موجود.
دیورند خطی نی افغانستان دولتی نینگ تن آلمه گن لیگی کورینماقده.
اسلام آباد و کابل رهبریتی اوزاق ییل لر دن بیری جنگری لر نینگ فعالیت لری گه اهمیت بیرمس لیک بیلن بیر بیر لرینی عیبلب کیلماقده.
باشقه چه قیلیب ایتگنده افغانستان, پاکستان لیک تروریست لرنینگ افغانستانده فعالیت آلیب باریتگن لیگی نی بیلدیررایکن, پاکستان ایسه عکسینچه افغانستان لیک تروریست لرنینگ پاکستانده هجوم اویوشتیریتگن لیک لرینی ادعا ایتماقده.
پاکستان باش وزیری نواز شریف, مارچ آیی نینگ 20 نچی کونیده پاکستان نینگ افغانستان بیلن بولگن چیگره سی نینگ قیته باشدن آچیلیشی بویروغی نی بیرگن ایدی.
حادثه پایتخت تاشکینت ده یوزبیرگن
